รองเท้านักเรียนขายไม่ออก
นายสุรศักดิ์ จินาพันธ์ กรรมการผู้จัดการ บริษัท โกลด์ซิตี้ ฟุตแวร์ จำกัด ผู้ผลิตและจำหน่ายรองเท้าครบวงจร ยี่ห้อโกลด์ซิตี้ เปิดเผยว่า ภาพรวมตลาดรองเท้านักเรียนระดับล่างปีนี้ติดลบ 10-20% จากมูลค่า 5,000 ล้านบาท เป็นผลจากปัจจัยด้านเศรษฐกิจไทยที่ยังไม่ฟื้นตัว ราคาสินค้าเกษตรยังตกต่ำจนกระทบกับกำลังซื้อในระดับรากหญ้าที่ชะลอการใช้จ่าย ขณะที่ตลาดระดับกลางและบนยังเติบโตดีปีละ 10% ต่อเนื่อง,สำหรับทิศทางการทำตลาดนับจากนี้ บริษัทฯ จะปรับแผนใหม่ จากเดิมที่ทำตลาดรองเท้าในระดับล่างราคาไม่ถึง 500 บาทเป็นหลัก มาร่วมกับศิลปิน ดารา นักร้อง นักกีฬา และสตาร์ตอัพ เพื่อร่วมกันออกแบบรองเท้ารุ่นใหม่ๆที่มีเรื่องราวและเป็นแฟชั่นมากขึ้น พร้อมร่วมกับสำนักงานพัฒนาวิทยาศาสตร์และเทคโนโลยีแห่งชาติ (สวทช.) วิจัยพัฒนารองเท้านวัตกรรมใหม่ เจาะกลุ่มลูกค้าระดับกลางขายราคาตั้งแต่ 500-1,200 บาทขึ้นไป เพราะเชื่อว่าตลาดในกลุ่มดังกล่าวการแข่งขันยังไม่รุนแรง และมีช่องว่างอีกมาก เพราะยังไม่มีผู้เล่นโดยตรง ตั้งเป้าปี 61 มียอดขาย 1,000 ล้านบาท แบ่งเป็นในประเทศ 500 ล้านบาท ต่างประเทศ 500 ล้านบาท,ทั้งนี้ ล่าสุด ได้ดึงเก่ง-ธชย ประทุมวรรณ หรือ เก่ง เดอะวอยซ์ ร่วมออกแบบรองเท้ารุ่น เก่ง 8 ดีไซน์ พร้อมให้เป็นพรีเซนเตอร์เจาะกลุ่มลูกค้าแฟนคลับเก่ง เดอะวอยซ์ อายุ 25-45 ปีที่มีอยู่ทั่วประเทศ พร้อมอัดงบ,ทำตลาดกว่า 25 ล้านบาท สร้างการรับรู้ของแบรนด์ผ่านกลยุทธ์มิวสิกมาร์เกตติ้ง ผ่านช่องทางวิทยุ โทรทัศน์ และสื่อออนไลน์ ตั้งเป้ายอดขายรองเท้ารุ่นดังกล่าวได้ไม่ต่ำกว่าปีละ 120,000 คู่.
นายสุรศักดิ์ จินาพันธ์ กรรมการผู้จัดการ บริษัท โกลด์ซิตี้ ฟุตแวร์ จำกัด ผู้ผลิตและจำหน่ายรองเท้าครบวงจร ยี่ห้อโกลด์ซิตี้
สุรศักดิ์ จินาพันธ์,เก่ง ธชย,รองเท้านักเรียน,เก่ง เดอะวอยซ์,ออกแบบรองเท้า